Даниил Хармс
Един механик реши…

Превод от руски: Ася Григорова, 2001

chitanka.info

Един механик реши, докато работи, да стои ту на единия, ту на другия крак, за да не се уморява много.

Но от това нищо не излезе и той започна да се уморява повече от преди, а и работата не му спореше както по-рано.

Извикаха механика в кантората и го наказаха с предупреждение.

Но механикът реши да надвие натурата си и на работа продължи да стои на един крак.

Дълго се бори механикът с натурата си и най-накрая, почувствал болка в кръста, която се засилваше с всеки изминал ден, беше принуден да се обърне към лекаря.

(27 август 1936 година)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.